АҞӘА, хәажәкыра 16- Sputnik. Италиа авирус ҿкы COVID-19 иахҟьаны 368-ҩык ауаа ҭахахьеит уахыки-ҽнаки иалагӡаны ҳәа аанацҳауеит РИА Новости атәыла аграждантә хьчара аиҳабы Анџьело Боррелли иажәақәа ҵаҵӷәыс иганы.
Зынӡа иааидкыланы ара 1809 ԥсыҭбара ыҟоуп.
Астатистика инақәыршәаны, 252 ԥсыҭбара Ломбардиа иақәшәоит. Иааидкыланы атәылаҿы COVID-19 зыдбалоу рхыԥхьаӡара 20000-ҩык ыҟоуп.